Իր խոսքում ԱրՊՀ ուսանողների հետ տարվող աշխատանքների գծով պրոռեկտոր Վիտալի Յարամիշյանն անդրադարձավ ուսանողների խնդիրներին, մասնավորապես` նրանց ինքնակազմակերպման, ինքնակառավարման և շահերի պաշտպանության ձևավորմանը: Այդ նպատակով մշակվել և ընդունվել են ներքին գործունեությունը կանոնակարգող մի շարք արժեքավոր փաստաթղթեր, այդ թվում` ԱրՊՀ ուսանողի բարոյահոգեբանական արժեհամակարգ և վարքականոն, ուսվարչության նոր կանոնակարգ, հանրակացարանի բնակիչների տեղաբաշխման կարգ և այլն: